text: शिकायत के मुताबिक एस थॉमस और एमपी दिनेश नाम के दो अधिकारी पनामारम गांव के राहत शिविर में राहत सामग्री अपने वाहन में लोड कर रहे थे, उसी वक्त वहां लोगों ने दोनों अधिकारियों को रोक लिया। लोगों द्वारा सवाल किए जाने पर दिनेश ने कहा कि वे लोग इस राहत सामग्री को गाड़ी में लोड करके दूसरे राहत कैंप ले जा रहे थे, लेकिन लोगों ने पुलिस को फोन घुमा दिया। पुलिस आई और जांच करने में यह पता चला कि दोनों अधिकारी झूठ बोल रहे थे।